નાઓમી કેન્ટન, લંડનઃ બ્રિટનમાં ગેરકાયદે રીતે રહેતા હજારો ભારતીયોને ભારત પરત મોકલવાના કરાર પર પીએમ મોદીએ આકરું વલણ અપનાવતા સહી કરવાનો ઈનકાર કરી દીધો છે. બ્રિટન ભારતીયોને આસાનીથી વિઝા ન આપતું હોવાના કારણે પીએમે આ કરાર પર સહી ન કરવાનો નિર્ણય કર્યો છે. બ્રિટિશ પીએમ ટેરેસા મે નવેમ્બર 2017માં ભારત આવ્યા ત્યારે તેમણે જણાવ્યું હતું કે, જો બ્રિટનમાં રહેતા ગેરકાયદે ભારતીયો ઝડપથી બ્રિટન છોડી દેશે, તો ભારતીયોને વિઝા મળવાની પ્રક્રિયા પણ ઝડપી બનશે. જોકે, બ્રિટને આવુ કશુંય ન કરતા ભારતે કડક વલણ અપનાવ્યું છે.